
QUATTO PAROLE AZZECCOSE. 


IVLo che s’ è accacciata a sta cet'a t amanza de le 
nferte a cchiacchiere , e avimmo nferte pe lo Capodan- 
no , nferte pe lo Carnevale , e ha scorrenno ; no rame 
voglio fa scappa V occasione cT essere lo primmo a Ha- 
lareve na nferta pe la Pasca : 

Nce accasca, nce accasca 
Na nferta quann’ è Pasca... 

E Jfacileve canta sta canzona de la maglia antica 
da la sia Pascaddozia ncopp' a lo tammurro , ca avarnte 
che mpara , pacca nce trovarrite chello che ssapite e 
cchello che no ssapite. Ca mo se magneno ova tosta e 
ssoppressate , pastere e ccasatielle , lo ssapite. Ca mo 
s' aparano leppoteche de lisuggeche, e se nce mette no 
bello cuorno nnaurato o nunerneciato , o no polecenel- 
luzzo co no cornecieìlo bello isso sido, lo ssapite porzi. 
Ca ogne ccasa vo lo piecoro , e ssongo cchiù stemmate li 
peconelle co le ccorna che spontano e no spontano , lo 
ssapite pure. Ma lo pecche lo ssapite ? E ha na prub- 
beca ca no nce tozzate nettino. — Pe li mmaluocchie , 
signore mieie, pe la scaienza de li iettature e de le 
ghiettatore nce vo chillo remmedio traseticcio ette s’a- 
scia novellino novellino a cchelle capozzeUe che se ma- 
gneno ammolliente e arraganate a lo furno f eh’ è propelo 

no sciala sciala } e bon prode ve faccia da cc'a a ccient'an- 
ne. E io pe ve nce fa pigliare cchiù sfizio , pe stuzze- 
carevence cchiù V appetito , ve faccio sto rialo che bei 
cchiù de tutte le cchiacchiere e V allucche de li taver- 
nare cchiù provecete. 

Nce accasca , nce accasca 
Sta. nferta ino eh’ è Pasca. 

Ma no ve smentecate de fareve canta tutta c/u/mta 
in canzona da la sia Pascaddozia , ca ni avarrile a ren- 
nommena, — E a la razia vosi a. 

CANTO PRIMMO 


/ 

LA NASCETA, E LA PICCIOL’AITA*. 

♦ • 


Canto la vita de no iettatore, 

Pe soprannomme ditto Serra-serra , 

Ma iettatore d’anema e de core , 

Lo cchiu fammuso che nce fosse u terra. 
No terramoto fora de li fore, 

Na Montagna de Somma quanno sferra, 
Na horrasca a lo mare de l’Antille, 
Nfacce ad isso che so? rose e sciurille. 

0 N ummo , che te scìtc appena è ghiuorno , 
E la sera te curche dinto mare, 

Pe no mme fa veni quarche taluomo, 
Lovenno chisto cantaro votare, 

Ncagno de lira mprestame no cuomo , 
Che me pozza proteggere , e ssarvare ; 
Pocca chisso strommiento è pe nnatura 
Vero nemmico de la iettatura. 



— G_ 


Filoscche sciaddeie, dotture sfatte, 

Che decite r facenno le rreselle , 

Ca schitto li nennille ino de latte 
Ponno credere a cchesse iacovelle , 
Sentiteve da me sti quatto fatte, 

Che rommanze. non so, ma storie belle, 
E cconfessate ca nce sta a lo in unno 
La iettatura , e nce ne sta a zeftunno. 

A lo paiese che non è Io mio, 

L’ anno sissantaquatto , anno de guaie , 

Da Titta Nlorcia, e Mmeneca Colio 
Chiss’ arroio de lo siecolo sguigliaie. 

La mamma, appena Io facette, addio 
Disse a sto munno puorco , e s’ atterrale, 
Pocca da che fuie prena la scasata, 

IVon stette bona maie meza iornata, 
Nchillo iuorno nzorfannose Io mare , 

A li ciele celoro se ne iette ; 

Li truone scassiaieno a mmigliare , 

E cchiù d’uno a le ccase ne cadette ; 

Na zifera de viento zeffunnare, 

L’arvole cchiù maiatechc facette; 

No cavallo a Foria se scapolate, 

E le ggamine a cchiù d’uno sfracassale. 

Nfasciaunolo, c decenno la vammana s 
Caro ncnnillo mio , sì bello fatto , 

Se sentette sparare na terzana , 

Che doppo n’anno le ntimaie lo sfratto. 
Venette da Sorriento na pacchiana 
P’ allatta sso nennillo ; e nnisso nfatto 
Da lo primrno momenti» nfì a duie anne 
Che le die latte , ne passaie malanne ! 

Mprimmisse e nnantemonia lo marito 
Pe n’appicceco fatto a lo paiese , 
lette fuienno , ed appe lo prorito 
De ngaggiarse a l’ aserzeto Arbanese. 

Lo frate pe ppiglià quarche partito 
De fa poca fatica , e bone spese , 
Arrobbava ncampagna ; e ppo ncappato, 
lette a fFare la baia a lo Mercato. 

Po lo patre pe scagno fuic ferato 

Dint’ a na coscia, c nce cantaie seie mise 
Na sora se sposate co no falluto , 

Che morette mpresone pe ttornise : 

No carnato morie pe no sternuto ; 

Duie frate consoprine fuieno aecise : 

E all' urtano la vigna eh' era soia 
S’ appicciale cornine fosse na fanoia. 



Se smammale Serra-serra, e ggià cresceva 
Cornine pò cresce l’arvolo mmarditto: 

Ntra niro , e ggiallo lo colore aveva , 

Peo de na mummia de l’antico Aggitto : 

Lo musso a mmano manca le penneva, 

* Avea lo cuollo luongo, e l’uocchio affritto , 
Lo naso stuorto, e a pponte, e ffatto apposta 
Pe IFare a n’abbesuogno da supposta. 

Lo patre , e li pallente nce spenne vano 
Lo tuppo pe spassarlo, e l’ accattavano 
Carrozzelle de Vienna che correvano, 
Pupate de Parigge che bballavano : 

Ma appena le toccava, se rompevano. 
Appena le bedeva , se scassavano ; 

E nnesciuna ( era cosa da sorreiere ) 

Poteva mmano soia mez’ora reiere. 

Èva ricco mercante de raggione 
Lo patre de sso ninno aggraziato, 

E ttenea bona paglia a lo saccone , 

Pocc’ aveva n’abbisso guadagnato. 

Penzanno de mmezzare lo guaglione 
Comm’a no figlio de no titolato, 

Lo inasto ncasa le pigliale, pe IFare 
Mpararlo a scrive buono , e a ccompetare. 

Chi pò dicere nè li calamare 
Che toccate da isso mmertecavano , 

E l’ asempie stracciate , e le mmigliare 
De penne che pe nniente se scognavano? 
Comme le ccose che solea marnare 
Mida , tutte onorate addeventavano , 
Ccossì ogne cosa che toccava chisso, 

Co na vatteta d’uocchie ieva ammisso. 

A nov’ anne arrivaie lo iettatore ; 

E lo patre , piglianno Io consiglio 
De quarche ammico ntrinseco , e ddottore 
Penzaie manna sso ntontaro de figlio 
A ffare l’abbatino committore 
A Parma a lo colleggio de lo Giglio ; 

E accompagnare pe la via lo fice 
Da lo inasto de casa Don Felice. 

Tu Bonanema mia, Cola Valletta, 

Che ne nchiaccaste iettatone carte , 

M* avrisse a nfrocecà zo che te ietta 
Marzo da 11’ ora che sso gioia parte. 

E pevo arrassosia de na saietta, 

Che passanno arroina nn’ ogne parte ; 

Pare no haselisco che da terra 
Auzanno ll’uocchie, miezo munno atterra. 



IO 


Vuie postigliune, che portanno ad isso, , 
Cadenno, lo terreno mmesurasteve ; 

Vuie Deligenze meie, che spisso spisso. 
Co sso pisemo ncuollo nimertecasteve ; 

E buie cavalle, che bedenno a cchisso 
Malo iuomo ncarrozza nciampecasteve ; 
Vuie parlate pe mrae , vuie tutte quante 
Testemmonie presente ed azzettante. 

Vuie potite a cciammiello raccontare 
Le gguappe mprese de ssa creiatura , 

Che sciatto bene mio co lo sciatare 
Appestava la via de iettatura. 

Io poverommo autro non pozzo fare , 

Che sbozzare lo quatro mminiatura , 

E ccoppa coppa ddx qua fatticidlo. 

Che lo fice passa pe Ffarfariello. 

Arrevato ad Averza, nc’ era festa; 

Quanno cadenno n’arco trionfale, 

Manco si stato sia de carta pesta , 
Mannaie sette perzune a lo sputale. 

A Mola de Gaeta na tempesta 
De l’aolive levaie nfi a lo nsignale : 

E a Pportella lo sbirro che cercaie 
Li passapuorte , nnattemo cioucaie. 

Fcrmanno pe ddormirc a Tterracina, 

Na scaletta contaie lo tavernaro; 

E nchillo iuorno a ttutta la marina 
Manco non se pescaie no calamaro. 
Cornine corzero nè pe ccorallina 
A Belletre , passanno sso ianaro ; 

Ca doie vufare pazze scapolate 
Menavano porpette e ccapozzate. 
Cagnannose la posta mmiezo Arbano , 

A la maestà mente iea na nenna, 

Fice a nnennillo mio no vasamano ; 

E nnisso nfatto tutta la marenna 
Co la vorzella le scappaie da mano. 

Oh mmalora! No chiappo che te inpenna 
(Disse tanno chiagnenno la nfelice) 
Benaggia chella mamma che te fice ! 
Romma, povera a tte si la presehzia 
Te volesse nnorà de sso guaglione ! 

Ma lo masto de casa de coscienzia 
Cagnaie cavalle , e ffice fa filone. 

A Baccano lo vidde , e lleverenzia 
Le facette no povero cafone; 

E ppigliaie no mmallazzo aceossì forte. 
Che quasc stie pe ttozzolà le pporte. 



Ninno bello na veppeta addimmanma, 
Arrcvato la sera dinto Siena : 

Corre no cammariero de locanna , 

E pporta llà pe llà na giarra chiena, 
Chillo pe ffesta no grà strillo manna; 
Ma da le minane soie toccata appena 
La giarra iette nterra de manera , 

Ca manco bona fuie pe la vetrera. 

Traverzanno Sciorenza cbiss’ ammico , 

Lo Ponte d’Arno fice lesione , 

Ponte che, mo nce vo, potta de muco 
Parca fatto a li tiempe de Nerone. 

A Bologna nce stea no yiecchio antico 
Sazio sazio affacciato a lo barcone; 
Redette a lo bedere Serra-serra , 

E de botta schiaffine de facce nterra. 

A Modena trasenno vicrzo notte, 

Tutto nsieme schioppaie no temporale ; 
E ttanta searrecaie grannene e bbotte. 
Che na vera parea furia nfernale : 

Li titte se rompeano qua recotte , 

E le ccase scorrevano a ccanale : 

E ppiglianno locanna lo guaglione, 

La cammara sfonnaie de lo patrone. 



— i3 — 

A Pparma arriva già ss’agurio mio, 

Nè ssaccio si è lo vero , o n’ e lo vero : 
E a sto canto ve lasso lo bonnio, 

Ca sudaie gnosta, e la sudaie ddavero. 
Letto, zo che nfi a mmo faggio ditt’io 
È na somma de zero porta zero. 

Siente appriesso che fice sso nennillo..* 
Sso nennillo? Che dico ! sso Tendilo. 



CANTO SECUNNa 

LA FEGLIOL A N Z A. 


Don Bicienzo de Rita, mio patrone, 

Aminico, e mmasto mio, vuie mme nzegnate , 
Ca sse ioie so cunte de vavone , 

Nè nce so iettature, nè iettate. 

Io ve do sette canne de raggione, 

E bengo appriesso a buie dovonca iate: 
Ma’ntra de nuie moche a quatt’uocchie sfamino. 
Lo capo de sto gliuomiuero trovammo. 
Gellio ( chianuno ssa lampa d’ amarena ) 
Lassaie scritto che nn’Afreca la ggente 
Zo che Ledeva e cche laudava appena, 
Comm’a llardo squagliava , isso presente. 

La Grecia de sso morbo steva chiena , 

( Decenno Grecia , nce tenimmo mente ) 
Perzò Uà tutte mpietto se sputavano , 

E ttutte la ddea Nemmesa adoravano. 

Vergilio , chillo celebre scrittore 

( E celie , iocammo a scoppole adda vero ? ) 
Nce credea , Don Biciè , proprio de core , 

E nce teneva lutto lo penziero. 

Cesare, lo fammuso dettatore 
( Io non so no poveta palloniero ) 

Quanno dint’a lo carro- se metteva, 

Vierze ante-iettatorie repeteva. 

Le storie antiche non so tanta cunte , 

Mo so scritte co ppiso , e eco mmesura ; 

Nè nce vonno mpacchià co mmare e mmuntc 
Ncopp’a lo tasto de la iettatura. 

E ppe metterce po li retopunte 
A st’ abbeto , nascìe ssa creiatura , 

Che fice aterna l’arte iettatoria 
Cchiù de la greca e la romrnana storia. 
Arrevate into Parma , addemmannaie 

Don Felice addò stea sso tale Giglio : • 

A lo capo de Uà lo conzegnaie , 

E de priesto parti pigliaie consiglio. 

Strata strata decea : potta de craie ! 

Io me faccio le cruce pe sso figlio : 

Staie fresca, Parma mia, comm’ a na rosa; 
Io te veco , e tte chiagno pe ssa cosa. 

Don Meo prefetto de la cammarata , 

P’ accattevarse classo guaglioncicllo , 

Dint’a na caiolella aggraziata 
L’ appresentaie no bello passatello. 

Dannole Serra-serra na guardata , 

Tanno pe ttannò sconoccliiaie l’auciello, 
Ienno a trovare int’ a li Campe Alise 
Lo passero de Lesbia ntra 1’ accise. 

Lo ninno pe l’ arraggia , e la piatate 
A cchiagnere a ssclluzze accommenzaie. 
Uoccbie belle, uocchie care, uocchie adorate, 
Vuie laereme cacciate ? Ah non sia maie ! 
Pe ffà chiagnere a 11’ autre site nate , 

Yuie non avite no , ma date guaie , 

Yuie che quinto fraggello site nterra 
Co famma , peste , terraiuolo , e gguerra. 

No nc’era muodo de Io coietare, 

Nè raggiune sentì volea pe nniente: 

Quanno no zasso additto a ppolizzare 
Le sciammerie, e le scarpe a li studiente. 
Decenno, a lo bedè sso pecceiare, 

Zitto mo , ninno mio, sienteme , siente.... 
Se mozzecaie la lengua : Ah ninno guitto , 
Ncuorpo ad isso scrammaie , non sia pe ditto ! 


Digitized by Google 



— i 7 — 

Pc Io inasto de scrivere e grammateca 
Pigliale sso ninno ammore sbisciolato: 
Sentite appriesso, ssa vertù simpateca 
Che lice a cchillo povero scasato. 

Pe quatto mise na mmardetta sciateca 
Fitta te lo nchiovaie nlietto perciato ; 

E ppe ticrzo Pascette lo scartiello. 

Vi eh’ ammore de botta de cortiello ! 

A le ppalle no iuorno isso iocanno , 

Lo mierco dint’a nnattemo tozzaie: 

No compagno le disse : atta d* aguauno , 
Tu de sto iuoco te ne ntienne assaic. 

Zo decenno , na palla sbarianno , 

A la chiocca pe scagno lo sciaccaie : 
Addonatose tanno de lo fleto , 

Reprecaie : lengua mia , miettete arreto. 
Sprubliecatase già ssa iettatura , 

Nesciuno a scianco nce volca dormire; 
Chi suonno non pigliava pe ppaura , 

Chi friddo e freve se sentea venire; 

Chi se sonnava stare nsepotura, 

E echi de doglie coleche morire. 

Lo rettore ordenaie ch’uno pe nnotte 
Li committure stessero a sse botte. 

Zo eh’ isso tocca co le mmano , è mitto ; 

Zo che fissa co 11’ uocchie , è suhbessato ; 
Addò mette lo reto , è pperzo tutto ; 

Addò inposta lo pede , è già sfonnato : 
Parla ? n felice chi ne sente mutto; 

Resciata ? ogne presente è già appestato. 

Ha dece anne : Io munno quanto dura , 

Si cresce co li 'aita ssa iettatura ? 

Comm’ è ecaro Io ielo a li sciorille , 

E 1’ arzura a li puzze e sciummetielle ; 
Corani’ è ccaro lo truono a 1’ agnolille , 

E lo viento a le cchiante e a 1’ arvoscielle ; 
Comm’ è ccara la rezza a li froncille , 
Comm’ è caro lo fummo a li porcielle; 
Ccossì è ccaro sso ninno a cchella ggente , 
Che annasato l’avea loffa fetente. 

Titta Ntorcia volenno lo guaglione , 

( Era patre , non pozzo darle tuorto , 

Pocca se dice eh’ ogne scarrafone 

Pare lidio a la mamma, o ritto , o stuorto ) 

Seri vette a no mercante de raggione , 

E ile lìce spedì lo passapuorto: 

E cchillo Don Felice nce abhiaie , 

Che tremmanno qua ghiunco nce arrivato. 

Ecco già sponta lo fatato iuomo , 

Clic fa spara lo tiro de partenza: 

Pe lo collcggio , e ddinto , e fiora , e attuorno 
Nce sta de l’allegria la quintassenza. 

Li serviente mettettero no cuorno 
Nfacce a la portaria co ssa sentenza : 

Chislo le ghiettalure ammacca , e atterra , 
E cchisto nce sarvaie da Serra-serra. 
Parte lo ninno , e pporta la mmardetta 
Iettatura cod isso pe lo mudno : 

Addò posa è cchiù peo de na covetta , 
Addò magna è cchiù peo de no zeffunno; 
Addò dorme, addò guarda , e ssecca , e nfetta , 
Pe ddò passa tte taglia , e ttaglia a ttunno. 
E comm’ a lo Colera , che se vede 
Ch’ arroina pe ttutto , e non se crede. 

Dìnto Capoa fermanno a ppigiik sciato , 

No parente mpiagato a la doana 

(Ma chi nce Io mettea, ciuccio mmardato?) 

Se lo voze tenere na semmana. 

Ma lo ninno stea tutto ammoinato , 

Pe resciatare 1’ Aria Catalana. 

Sacro ammore de patria , ah donca puoiQ 
Farte puro sentì da cchiss’ arruoie ? 

Lo parente lo porta passianno 

Pe le cchiazze e le bie ; le fa vedere 
Lo triato , lo ponte Ferdcnanno , 

Lo casticllo , le ramura , e lo quartiere. 

Ma chillo fitto fitto pecceianno , 

Tene a Napolc sciatto li -penziere ; 

Nf ì che po vierzo Ila piglia la via ; 

Ma che te Ilice a Capoa arrassosia! 

Corta gnorsì , ma iettatura forte 

Nchill* otto iuome ninno mio vantaie : 

Corta gnorsì qua subbetanea morte, 

Che nn’attemo te froscia, ali non sia maie. 
Ccliiù cose Io notaro de la corte 
Dint’a no libbro suio ne reggestraie : 

Ve ne do qua copista canosccnzia , 

E no nce mecco niente de coscienzia. 

No iuorno co ccert’ ate creiaiurc 

Se mettette a lo sciummo a ttenemente 
Na rezza, che tre affritte pescature 
Teravano , can tanno allegramente. 

Fatiche perze, e ppovere sodure ! 

Che se spera da ss’ancma nnozente ? 

Venne nterra la rezza , e benne chiena , 
Ghiena gnorsì , ma d’ aleca e d’ arena. 

A tressette iocanno lo parente , 

Vocino ninno mio se le met tette; 

E cchillo cchiù non accusaie pe nniente, 
Schitto avea quatto , ciuco , e sseie , e ssette. 
Ma quanno po se lo levaie da rente , 

Appe tutte le ccarte de tressette; 

E li sette , li seie , li ciuco , e quatto 
Non lo zucaieno cchiù : chiss’ è no fatto. 

Na raatina trasenno a lo spetale, 

Li malate de pietto visetaie; 

E ncagno d’attaccarse chillo male , 

( Se pò credere o no ? ) cchiù li nfettaie. 
Qua di chille lassaie lo capezzale? 

Qua vedette la sera , c qua lo craie ? 
Tutte, quante cchiù nn’ erano, mmalora! 
Jettero a requià doppo mez’ ora. 

A no cuorpo de guardia no sargente 
Co na scoppetta longa ed arrozzuta , 

Cornine lo masto fa co lo studente , 
Nzegnava li sarcizie a na recluta. 

Appena ninno lo tenettemente , 

Se sentette la lengua nsuvaruta ; 

Nè cchiù disse : arma a spalla , ed arma 

a scianco , 

Allo , uno e duie , lato derido ^ e mmanco. 


¥ 

Che cchiù? Quanta eecate stanno a Bare, 
Solachianielie e ppovere ad Arzano , 
Quanta a Bagnule concia-le-ccaudare , 
Mule a Martina , ed ascnc a Gragnano , 

A Salcito famiglie e ppecorare , 

Tignate a Sessa , e nnuce a Mercogliano , 

1 anta guaio lice a Capoa Serra-serra. 

E cconune , non chiavaie de facce nterra ? 

CANTO TERZO. 

LA GIOVENTÙ’ E L’AITA' MMATCRA. 


Priinmo che Gaieleo chiaro decesse 
Ca Io munoo a rrotarc è n’ ariatella , 
Agnuno se credea che fermo stesse 
Cchiù de sguizzerò v ieechio nsentenella. 
Primmo che Don Cristofaro mettesse 
Pede nterra a l’ Amcreca novella , 

A ttiempe suoie non se sapca pe irniente 
Ca nce stea ss’ ato munno , e ss’ ata ggei 
Ccossi , letture mieie , previta vosta , 
Primmo de nasce ccà ssa creiatura , 

Na papocchia parea forgiata apposta 
Pe mpacchià li sciaddeie la Iettatura. 

Ma vedenno e ssentenno ogne resposta 
Che spara ss’ arteficio de natura, 

Hanno apierte mo 11’ uocchie li gattille , 
Nè papoechic so cchiù de peccerille. 



— — 

Cornine ncopp’a no carro trionfale 

Xio nummo Bacco a Tebbe se ne iette ; 
Cornine Cesare, guappo ceneraio , 

Vierzo Romma ncarruocciolo trasette , 
JNdiligenza sso gioia , peo de lo ssale 
Che mane’ erra fa nasce addò se mette , 
Trase a la casa soia Sfrata Pupazzo, 
Nummero trenta , 1’ urtemo palazzo. 

Scramma lo patre, sfrittolo pe ramano , 

Figlio , a hederte n’ ata vota arrivo ! 

O Titta N torcia mio, fremma , va chiano, 
Ponza pe tte de non resta corrivo. 

Si figlieto è ttornato e bivo e ssano , 

!Non saccio si tu rieste c ssano e bivo ; 
Pocca siente ca ccbisto se nc torna , 

E non t’ accatte cientomilia corna ? 

Troppo buono non steva sso vecchiotto , 

E ssoleva paté de stomm acale , 

Quanno da fora e dinto , e ncoppa e ssotto 
Bene mio se mpestaieno mmuodo tale, 

Ca no nce fuie nè agnicnto, nè ccerotto, 

Bi è gerucceco , miedeeo , e speziale r 
^ poco tiempo la lampa s’ affoscaie, 

Pecette bona notte , e sse stutaie. 

Serra-serra atterrà fice lo gnore, 

E de ssa morte fuie day ero afflitto, 

• E a ccliiagnerc lo stette, ma de core ; 

E pe cchesto sia sempe beneditto. 

Co cchella mutria , e cchillo mal’ ommore , 
- Co cchillo naso , e cchillo musso stritto , 
Da capo a ppede puostose de lutto , 
Misericordia! ne, quant’era brutto! 
Rommaso de lo patre uneco arede , 

E de la robba doramene e ppatrone , 
Comme sulo e demierto mo se vede, 

De fà lo bis e bolo ha ntenzione. 
Addimmannaie cchiù nenne , e ( non se crede) 
Tutte dissero : chessa è ttentazione : 

Si me sposo co ttico , m’ arrecetto ; 

Figlio mio, voca fore eh’ è marette. 

Io non me lido ddì le belle ccose, 

Che ffice sso fatato gioveniello ; 

Cose?... IVo cuorno ! Mprcsc groliose, 

Da fa trasecolare Farfariello. 

O famma , tu che maie non t’ arrepuose , 

E ssuone fitta comm’ a ccampaniello , 

Tu mo ncliioccame tutte a la mammona 
Ssi fatte digne de futura storia. 

Stanno eod isso ntavola no tale 
Cola , coleche doglie se sentette : 

Se ne facette nè serviziale! 

De riggene quant’ uoglio s’ agliottette ! 

JNe corzero dottare , e spezeiale ! 

J\ lente ; ntorzaie la panza , e se ne iette ; 

E bidde raprova zo che se deceva , 

Ca si Cola cacava , non moreva. 

A no casino suio fora Melito 

Lo mmitaie no parente into l’autunno. 

Llà nchill’anno lo vino fuie n’ acito, 

E li frutte cadettero a zeffunno. 
fanno appriesso aspettava isso lo munito ; , 
Ma lo parente eh’ era omrao de nmnno , 
Chillo mutto famniuso le ntonava, 

Passaie lo tiempo che Berta filava. 

No iuorno prommettie no cacciatore 
No paro de inarvizzc a no compare ; 

Ma ncontranno a Foria sso iettatore , 

Manco na penna non potette asciare. 

Tornava co lo tuosseco a lo core. 

Nè de zo se potea scapacctare. 

Le tlisse lo compare : Oh chesta è bella ! 
sfecide V uno , e ppo dona la pelici. 


Digitized by Google 



— 2 7 — 

Pigliale fuoco na casa a lo Bannuto , 

E Sserra-serra corze pe bedere. 

Stuta ste brache mo : nce avria voluto 
Lo mare , ato ca tremine de pompiere. 
Agnuno che l’aveva canosciuto , 

Decotte , mo va nl ummo lo quartiere ; 
E benuta a ccantarce sga ceretta ? 

Ad arsolo caduto accetta accetta. 

N tra li scuoglie de Puortece vedette 
N’ afflitto marenaro , a addimmannaie 
Si aveva pisce : cliillo responnettc. 

Sine , e zu flètè a mmare sciuliaic : 
Appena , nfuso sì , ma sarvo ascette 
Da 11’ onne , a na taverna se mpizzaie , 
Decenno pe la via : sentenzia a terna ! 
Lassa lo mare , e ppiglia la taverna . 
Uno che non crcdca la iettatnra , 

Nsieme cod isso a Marcianisc ieva : 
Mmertecaie la gaiessa a na chianura , 

Lo cavallo mpontaie mente scenneva r 
Traverzanno la via na creiatura , 

Sott’ a la rota a lo ppassà cadeva. 

Volea sarvo arrevà co sso ianaro ? 
Cunto de gliutto senza tavemaro. 

Mmarcatuse no iuorno Serra-serra 

Co ccierte ammice suoie pe se spassare , 
Tutte li viente se ntimaieno guerra, 

L’ario scurette , e se nzorfaie lo mare. 

Li compagne strillaieno : nterra, nterra,, 
Figlio, -«attenne, no nce fa atterrare. 
Appena sciso , tutte , mo nce vo , 

Viente , e mmare tomaieno statu quo. 

Gomme na farda caccia li moschille, 
En’arvolo, enachianta, c frutte, e sciure, 
E ccacciano la seta 1’ agnolille , 

E lo sole lo lummo , e li calure , 

Accossi caccia chisso a mille a mille 
Da cuorpo, arrassosia , le ghiettature ; 
Schitto da cuorpo ? signornò , le ccaccia 
Da capo, mane, piede, e ggamme, e braccia. 

Lo ssa lo spezeiale de 1’ Acerra , 

Chella bonarma de Mattia Cortese , 

Che spedea na recetta ( Serra-serrA 
Iusto tanno traseva a sso paiese ) 

E ncagno de lcr sale de Ngretterra , 
Mmescaie , nnevina che ? le pporve ngrese. 
Lo malato partette ; e Don Mattia 
Nce cantale nove mise Mmicaria. 

Lo ssa Marco de Feo , guappo tenore , 

Che a na festa magnifeca cantanno, 

Primmo avette no pivolo de core, 

E ppo na tossa che lo stea crepanno. 

Ched è ? nce stesse cca lo iettatore 
Serra-serra , scrammaie ?.. Tanno pe ttanno 
Era 1’ ammico Cesare trasuto , 

E Ile steva facenno no saluto. 

Lo ssa no conte che piglianno sciato , 

Ncopp’ a n’ aseno iea pe mmalatia. 

Appena fide da chisso salutato, 

Lo ciuccio se mpontaie nume/’ a la via. 

No nce voze sperone , e scorriato , 

Decenno , è cchesta ccà la stalla mia , 

L’ aseno a ttirà cauce accommenzaie , 

E ccaposotta nterra lo iettaie. 

E a 11’ urtemo lo ssanno duie mercante , 

Titta e Mmeo , galantuommene de core , 
Che avevano a zeffunno li contante , 

E cchiù de li contante aveano annore. 
Appena chisso le deeette nnante : 

Site aneme asciortate, e alliegre core , 
Fallettero; e rrestaieno desperate 
Ss’ alliegre core , e ss’ aneme asciortate. 

E ppo ( Io torno a ddì ) stanno contanno 
Ca chesse songo cose de nenniile : 

De nenniile gnorsine , ma te fanno 
A li gruosse arricciare li capille. 

E accossx pazzianno pazzianno 
Nce ne iammo a ngrassa li surecille. 

So punto da na spina , e ppo che ddico ? 
Ca la rosa nce corpa ? Atta de nnico ! 

CANTO QUARTO 

LA VECCHIAIA , E LA MORTE. 


De Chilieto , e d* Allesse Ommero ha scritto * 
Vergilio de lo nobbele Troiano; 

Tasso ha cantato lo Franzese mmitto , 
Ariosto Carlo mperator rommano. 

Ma chili’ arroie ( Letto , sie heneditto ) 
Teneano truppe attuorno , e spate minano : 
Serra-serra mperò sulo sulillo 
Fice a lo munno suio sto pocorillo. 

Co ttanta belle iettatorie mprese. 

Tutte mamme de guaie , e ccatalaie, 
Serra-serra cchiù guappo a sto paiese 
D’ Angiolillo del Duca addeventaie... 

Che Angiolillo del Duca, e del Marchese ? 
Fuie de la peste cchiù fammuso assaie : 

E nfi a la cchiù nfernosa creiatura , 

N sentirlo , se cacava de paura. 

Ncopp’ a le spalle soie 1’ aita già pesa , 

E aggarbato seartiello se nce affaccia : 
Qua cannela de sivo se n’ è scesa 
Chella fatata abbentorosa faccia : 

Verde ha 1’ acchiaro pc la vista afiesa , 
Pareno sarcenclle e ggamine , e braccia » 
Cinco diente sfrattaieno da la vocca , 

E ssempe neve a lo caruso sciocca. 
Maromè ! Ssa lucerna d’oro fino 
Ammenaccia , Iettò , de se stufare ; 

E cche serve a smicciare lo stoppino? 

E l’uoglio , che se sta pe cconsumare. 
Mpenzarlo , me farria mo cappuccino, 
Ndirlo , me iettarria mo dinto mare : 
Sente sto core già li cacciottielle , 

Già scorreno chist’ uoccbie a ppisciarielle. 
Doppo duie mise che no mal’ ommore 
Nfracetare le fice lo preminone, 

More sso guappo , io volea ddì dottore , 
Ma la rimma me porta a ddì ciuccione. 
More , e mmorenno è ssempe iettatore , 
More , e ssempe ha la stessa ntenzione ; 
De le tronola so peo de la luce 
L’ urteme sciate suoie , l’ urtane buce. 

Men t'isso a Tato munno se n’è ghiuto , 

E aspettanno nce sta da cca a ccient’ anne , 
Io ( Febbo , si te fuie schiavo vennuto , 

Mo che nato , tu tieneme li panne ) 

Io ( mperò si sto core eh’ è fferuto , 

De reiere se fida a ttant’ affanne ) 

Io derraggio ( si sarvo arrivo mpuorto) 

Li sterrainie che fice , appena inuorto. 

Qua torcia che a stutarse è già hecina , 

E cchiù s’appiccia, e ffa cchiù lummenaiio; 
Qua cciuccio che a la stalla s’ ahhecina , 

E cchiù trotta , e cchiù cauce abbia pe ll ario , 
Serra-serra , nsenti chella matina , 

Ca ped isso fenea lo calannario , 

Fice ntronà co mmiccio iettatorio 
L’urteme botte de sso sparatorio. 

Lo povero criato Sì Pascale , 

Che minocca la vammace le mettette , 
Doppo no mese , iuto a lo spetale , 

La stessa caretà da n’ autro avette. 

Lo miedeco cioncale ; lo spezeiale 
Che 11’ aveva spedute le rrecette, 

Non ne spedette cchiù , ca le spontaie 
A ll’uocchie na hhottella, e sse cecaie. 

Stanno ncopp’ a la Lara tiso liso , 

Tutte chillc eh’ attuorno lo guardavano T 
No grà fleto nsentì de cane acciso , 

Lo ttabbacco a lo naso se nforcbiavano. 
Nc’ erano torce de bellezza e ppiso , 

E ppuro pccciosissime scolavano ; 

Fuorze voleano (chi Ile deva tuorto P ) 
Chiagncre , sine, sso gioione muorto. 
Saputose pe Nnapole ss’ affare, 

No stodente , annevina , che facette ? 
Aunenno na ventina de scolare , 

Nnante a la casa de lo muorto iette. 

Isso primmo 1* antifona a ntonare , 

E lo coro a rresponne se mettette : 

E ffacenno ntra loro a echi cchiù strilla , 
Ccoramenzaieno a ccantà ssa ddiasilla. 

Ne ? sia pe grazia, non pe ccommanno ; 

Tu da qua femmena streca sguigliaste 
Da qua deiavola, brutto malanno , 

Dillo ncoscicnzia , latte zucaste? 

Potimmo credere, potta d’aguanno, 

Ca non è stroppola ca tu crepaste ? 

E ttutte 1’ autre strellanno n frotta , 

Gnorsì , decevano , lìce k 

Comme ? pe 11’ aneme de mamma , e bara , 
Clì isso sfonnerio ncuorpo teneva? 

Sehitto vedennote te zeffonnava, 

Schitto parlannote te sepelleva ; 

E de li Virgene parea la lava , 

Che a precepizio sempe scorreva. 

E quanno canchero schiattava ? Tanno 
L’ autre strillavano ; e quanno , e quanno ? 
Mo ca sso niespolo s’ ammaturaie , 

E sso carruocciolo lice tre asse, 

Tutto lo puopolo non ha cchiù guaie , 

Pe ttutto Napole nce songo spasse. 

Sarria no lotano si , non sia maie , 

Pe qua desgrazia nullità tornasse. 

Fengenno chiagnere , la compagnia 
Scramraaic : Desgrazia , che maie non sia ! 
Ma cara le ccostaie ssa pazziella , 

Poeea quatto giantarme nce arrevaieno , 

E Udranno da scianco la sciuscclla , 

Pe ttutta elicila via li secotaieno. 

A cchiù d’ uno sbottale la cacarella', 

E tre nfacce a na cliiaveca tozzaieno. 
Mmalora ! muorto e buono Serra-serra , 
Porzì faceva precepizie ntcrra ? 

» 

Se iette ad atterrare ss’ ommenone , 

Fuorze pe non fa Napole nfettare , 

A na cappella vierzo lo Pascone , 

Che a ll’urtemo fenette pe sfonnare. 

No poveta chiammato lo Barone 
Chisso pataffio le volette fare : 

10 proprio lo pescaie ntra n’ arravuoglio 
De carte , che tenea no casadduoglio. 

E ccomme ne ? Pò nchiudere ssa terra 
L'uocchio che f arroste a peo de saietta , 
La mano eh 1 era na metraglia nguerra , 
Lo sciato che parea peste mmardetta ? 

E ssocciesso lo caso : e Sserra-serra , 
Alente dinC a sta fossa s ’ arrecelta , 

Pozz' avè chella pace aternamente , 

Che campanno ha levata a tlanla ggentc. 
Seccaieno pe no miglio attuorno attuorno 
Nfì a le spine , e 1’ ardiche campanaro : 

Pe n’ anno non chiovie ncliillo contuomo , 

11 Balletterò dece parzonare. 

Pe Uà , senza porta mmano no cuorno , 
Manco TentUlo nce volea passare. 

Sso luoco ditto primmo la Chianura , 

Da tanno se chiammaie la Iettatura. 

